คาดเงินบาทสัปดาห์หน้า30.60-31.00 บ.
ศูนย์วิจัยกสิกรไทยคาดเงินบาทสัปดาห์หน้า30.60-31.00บาท/ดอลลาร์ จับตาผลตอบรับยูโรโซนเพิ่มเงินกองทุน
31 มี.ค. 2555

ศูนย์วิจัยกสิกรไทยคาดเงินบาทสัปดาห์หน้า30.60-31.00บาท/ดอลลาร์ จับตาผลตอบรับยูโรโซนเพิ่มเงินกองทุน
ศูนย์วิจัยกสิกรไทยรายงาน แนวโน้มสัปดาห์ถัดไป (2-6 เม.ย.2555) เงินบาทอาจเคลื่อนไหวในกรอบ 30.60-31.00 บาทต่อดอลลาร์ฯ โดยคงต้องจับตาการตอบรับของตลาดการเงินต่อผลการประชุมเพื่อขยายเพดานกองทุนคุ้มครองยูโรโซน การรายงานดัชนี PMI เดือนมี.ค.ของหลายประเทศในเอเชีย และยุโรป รายงานอัตราเงินเฟ้อไทยเดือนมี.ค. ตลอดจนผลการประชุมนโยบายการเงินของธนาคารกลางยุโรป และธนาคารกลางอังกฤษ ขณะที่ ตัวเลขเศรษฐกิจสหรัฐฯ ที่สำคัญ ได้แก่ ดัชนี ISM ภาคการผลิตและภาคบริการ ตัวเลขการจ้างงาน และอัตราการว่างงานเดือนมี.ค. ยอดสั่งซื้อของโรงงาน รายจ่ายด้านการก่อสร้างเดือนก.พ. จำนวนผู้ขอรับสวัสดิการว่างงานรายสัปดาห์ และรายงานการประชุมของคณะกรรมการกำหนดนโยบายการเงินของเฟด (เมื่อวันที่ 13 มี.ค. )